recursal/SuperWikiNEXT-32B huggingface dataset:
برطانیہ کے برمنگھم کی ایک لڑکیوں کی اسکول بس
**اسکول بس** (انگریزی: School bus) ایک مخصوص قسم کی بس ہوتی ہے جسے یا لیز پر یا معاہدے پر یا راست اپنی ملکیت پر ایک ایک اسکول کی انتظامیہ روانہ کرتی ہے۔ ایسی بسیں باضابطہ اسکولی طالب علموں کو گھر سے اسکول اور اسکول لے جایا کرتی ہیں۔ یا انھیں کئی تجربہ گاہوں اور تفریح گاہوں کو بھی لے جانے کا کام کرتی ہیں۔ ایسی اسکولی بسیں جو صرف بچوں کے اسکول یا اس سے متعلقہ آمد و رفت سے جڑی ہوتی ہیں، وہ پینٹ کر کے اسکول کے نام اور آنے آنے کے راستے کا اشارہ کرتی ہیں۔ جب کہ ہنگامی اور استثائی حالات میں بہ روئے آنے والی بسیں اس طرح سے پینٹ کردہ یا نام و نشان نہیں رکھتیں۔ کچھ ملکوں اور ریاستوں میں اسکولی بسوں کی الگ پہچان بنائے رکھنا قانونی طور پر ضروری ہے۔ جب کہ کچھ جگہوں پر اور کچھ ممالک میں یہ بات اختیاری ہے اور اسکول انتظامیہ کی مرضی پر منحصر ہے۔ اسکول بسوں کے چلانے والے ڈرائیور کا تربیت یافتہ اور لائسنس گیرندہ ہونا ضروری ہے۔ ایسا اس لیے ہے کہ ان راستوں سے گاڑی کو بہت احتیاط سے چلانا ہوتا ہے۔ اس کے علاوہ گاڑی بانوں کو روکتے وقت اور گاڑی چلانا شروع کرتے وقت یہ بھی غور کرنا ہوتا ہے کہ کہیں کوئی طالب عام اس کی زد میں تو نہیں آ رہا ہے۔

طلبہ کی حفاظت کے لیے قانون سازی
-------------------------------

سڑک پر طلبہ اور طالبات سے متعلق دنیا کے کئی ممالک نے قانون سازی کی ہے۔ یہ قوانین عام سڑک کی گاڑیوں آمد و رفت اور رفتار سے متعلق ہیں تو کبھی قوانین راست اسکول بسوں سے متعلق ہیں۔

جنوری 2019ء میں طلبہ کی حفاظت کو یقینی بنانے کے لیے متحدہ عرب امارات کے حکام نے نیا قانون متعارف کروا دیا ہے، جس کے تحت اسکول بس کو اوور ٹیک کرنے پر ایک ہزار درہم جرمانہ عائد کیا جائے گا۔ تفصیلات کے مطابق متحدہ عرب امارت کے دار الحکومت ابو ظبی کے ٹریفک حکام نے کار اور موٹر سائیکل کے ڈرائیوروں کے نئے ٹریفک قوانین متعارف کروائے ہیں جن کا مقصد اسکول جانے والے کم عمر طالب علموں کی حفاظت کو مزید بہتر بنانا ہے۔ٹریفک حکام کی جانب سے لاگو کیے نئے قانون کے تحت اسکول بس کے رکتے ہی دیگر گاڑیوں کو اسکول بس سے پیچھے رکنا ہوگاورنہ بھاری جرمانے کا سامنا کرنا پڑسکتا ہے۔ اماراتی خبر رساں ادارے کا کہناہے کہ مذکورہ قانون کے مطابق اگر اسکول بس کے ڈرائیور نے بچوں کو بس میں چڑھاتے اور اتارتے وقت ’اسٹاپ‘ کا سائن نہ کھولا تو اسے 500 درہم جرمانے اور ڈرائیونگ لائسنس میں چھ سیاہ نکات کا سامنا کرنا پڑے گا۔

مزید دیکھیے
-----------

* بس
* اسکول
* سڑک

حوالہ جات
---------

1. ↑  طلبہ کی حفاظت کے لیے ابوظبی میں نیا قانون متعارف
**آئن میکف** (پیدائش:6 جنوری 1935ءمینٹون، وکٹوریہ) ایک سابق کرکٹ کھلاڑی ہے جس نے 1957ء اور 1963ء کے درمیان 18 ٹیسٹ میچوں میں آسٹریلیا کی نمائندگی کی بائیں ہاتھ کے تیز گیند باز، وہ دو معاملات کے لیے مشہور ہیں جن کا بطور کھلاڑی ان کی مہارت سے کوئی تعلق نہیں تھا: انھوں نے 1960ء میں بلے باز کو رن آؤٹ کیا، جس کی وجہ سے کرکٹ کی تاریخ کا پہلا ٹائی ٹیسٹ ہوا۔ اور دسمبر 1963ء میں، ان کا کیریئر سنسنی خیز طور پر ختم ہو گیا جب انھیں جنوبی افریقہ کے خلاف پہلے ٹیسٹ میں آسٹریلوی امپائر کرنل ایگر نے گیند پھینکنے کے لیے بلایا۔ 1950ء کے اواخر اور 1960ء کے اوائل کے دوران، عالمی کرکٹ میں غیر قانونی باؤلنگ ایکشن کا معاملہ عروج پر تھا اس تنازع اور قیاس آرائیوں نے میکف کو مشکلات سے دوچار کر دیا تھا، اس نے کرکٹ برادری کے کچھ حصوں کو یہ یقین دلایا کہ اسے آسٹریلوی کرکٹ حکام نے قربانی کا بکرا بنایا تھا۔

### فرسٹ کلاس کرکٹ

غیر روایتی فرنٹ آن باؤلنگ ایکشن کے ساتھ، میکف نے جنوبی میلبورن کرکٹ کلب میں ضلعی کرکٹ کی صفوں میں ترقی کی، 1956-57ء میں وکٹوریہ کے لیے اپنا اول درجے کی کرکٹ کا آغاز کیا۔ اور اس پہلے ہی نتیجہ خیز سیزن کے بعد، میکف کو 1957-58ء کے دورہ جنوبی افریقہ کے لیے ایک نئی آسٹریلوی ٹیم میں نامزد کیا گیا۔ یہ 1950ء کی دہائی میں کارکردگی میں کمی کے بعد آسٹریلوی ٹیسٹ ٹیم میں نسل در نسل تبدیلی کا نتیجہ تھا۔اس میں میکف نے اپنے پہلے ٹیسٹ میں بولنگ کا آغاز کیا، جہاں اس نے 8 وکٹیں لینے کے لیے زبردست کارکردگی کا مظاہرہ کیا۔ ایک غیر معمولی جھکے ہوئے بازو کے ایکشن سے اپنی رفتار پیدا کرتے ہوئے جس میں کلائی کا جھٹکا شامل تھا، میکف میلبورن کرکٹ گراؤنڈ میں انگلینڈ کے خلاف 1958-59ء کے سیزن کے دوسرے ٹیسٹ میں اپنے عروج پر پہنچ گئے۔ اس نے دوسری اننگز میں 6/38 حاصل کیے جب انگلینڈ 87 رنز بنا کر آؤٹ ہو گیا، جس سے آسٹریلیا کی جیت ممکن ہوئی تاہم یہ کامیابی تنازعات کی لپیٹ میں آگئی، کیوںکہ انگلش میڈیااور سابق کھلاڑیوں نے ان پر آسٹریلیا کو فتح دلانے کا الزام لگایا۔ بعد ازاں بھی میکف کے ایکشن پر تنازع برقرار رہا اس مسئلے نے اس باولنگ ایکشن کے قانون میں ترمیم اور اس کی تشریح پر متعدد بین الاقوامی بات چیت کو جنم دیا۔ 1961ء میں انگلش امپائروں کے ساتھ متوقع تصادم اس وقت ٹل گیا جب باؤلر کو گذشتہ آسٹریلوی موسم گرما میں متعدد چوٹیں آئیں اور انھیں انگلینڈ کے دورے کے لیے ٹیم سے باہر کر دیا گیا، لیکن میکف کے مقامی کرکٹ میں دو مضبوط سیزن تھے جس کی وجہ سے آسٹریلوی سلیکٹرز انھیں واپس بلانے پر مجبور ہوئے۔ 1963-64ء میں جنوبی افریقہ کے خلاف ٹیسٹ وکٹورین کی واپسی پچھلے سیزن میں شیفیلڈ شیلڈ کے دو الگ الگ میچوں میں باولنگ پر نو بال ہونے کے باوجود ہوئی تھی۔ ٹیسٹ کے اپنے پہلے اوور میں، میکف کو امپائر ایگر نے چار بار نو بال کی سزا دی آسٹریلوی کپتان رچی بیناؤڈ نے اپنے تیز گیند باز کو دوبارہ گیند نہ کرنے کا انتخاب کیا اور میکف نے میچ کے اختتام پر تمام کرکٹ سے ریٹائرمنٹ لے لی۔ باولنگ تنازع نے کرکٹ مبصرین، کھلاڑیوں اور امپائرز، ماضی اور حال کے درمیان زبردست بحث چھیڑ دی۔ کچھ نے ایگر کی نو بال کال کی تعریف کی جب کہ دوسروں نے امپائر کی مذمت کی اور محسوس کیا کہ تیز گیند باز نے اسی طرح گیند بازی کی تھی جس طرح وہ ہمیشہ کرتا تھا۔ دوسروں نے محسوس کیا کہ میکف کو اس لیے ترتیب دیا گیا تھا تاکہ وہ اپنی باولنگ کے خلاف آسٹریلیا کے عزم کو ثابت کرے

مزید دیکھیے
-----------

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست
* وکٹوریہ کےاول درجہ کرکٹ کھلاڑیوں کی فہرست

حوالہ جات
---------

1. ↑
2. ↑
**طالقان** افغانستان کا مشہور شہر ہے یہ طخارستان اور ختلان کے درمیان میں ہے افغانستان کے شمال مشرقی صوبہ خار کا دار الحکومت ہے

آبادی
-----

2006ء میں، آبادی 196.400 تخمینہ کیا گیا تھا

تاریخ
-----

617ھ بمطابق 1220ء میں چنگیز خان نے اسے تباہ کیا۔ اس کے کھنڈر چاچکتو کے قریب ہیں یہ پہاڑ کے دامن میں واقع ہے اور زراعت و کاشتکاری کے لیے مشہور ہے  

اب موجودہ طالقان صوبہ تخار کا ایک بارونق اور صوبائی صدر مقام ہے۔
احمد شاہ مسعود کا مجاہدین کا صدر دفتر سوویت فوج اور طالبان کے خلاف مہم کے دوران میں طالقان میں واقع تھا ۔ جنوری 2001 میں ، محاصرے کے بعد ، طالقان ، طالبان کے ہاتھوں فتح ہونے والا آخری بڑا شہر تھا ، جس نے سیکڑوں شہریوں کی جانیں لی تھیں۔ طالبان کی وجہ سے آبادی میں بڑے پیمانے پر خروج کو جنم دیا ، شہری عام طور پر امام صاحب اور وادی پنجشیر کی طرف فرار ہو گئے ۔ شمالی اتحادفوجیوں نے شمال اور شہر کے مشرق میں طالبان کی پیش قدمی روکنے میں کامیاب ہو گئے ، لیکن وہ اسے دوبارہ حاصل نہیں کرسکے۔ طالقان کو نومبر 2001 میں شمالی اتحاد کے فوجیوں نے افغانستان پر امریکی افواج کے آنے کے بعدطالبان سے آزاد کرایا

مشہور شخصیات
------------

اس شہر کی مشہور شخصیات میں سے مولانا شاہ رسول طالقانی اور محمد بن اسحاق طالقانی ہیں۔ یہ فاریاب سے 60 کلو میٹراور مرو اور خراسان کے قریب ہے۔ یہ احنف بن قیس کے ہاتھوں فتح ہوا

دو شہر
------

طالقان نام کے دو شہر ہیں ، ان میں سے ایک خراسان(افغانستان) میں ، میرو الروذ اور بلخ کے مابین ، اس کے اور میرو الروذ کے درمیان میں تین مراحل ہیں۔
الإصطخرى نے کہا: خراسان کا سب سے بڑا شہر طالقان ہے۔
یہ ایک شہر ہے جو اونچی زمین کی سطح پر ہے اور طالقان اور پہاڑ کے درمیان میں ایک مضبوط قلعہ ہے اور اس میں ایک بہت بڑا دریا اور باغات ہیں اس سے فضلاء کی ایک جماعت تعلق رکھتی ہے جن میں

* ابو محمد محمود بن خداش الطالقانی المتوفی 206ھ
* محمد بن محمد بن محمد الطالقاني الصوفی المتوفی 466ھ

اور دوسرا قزوین (ایران)اور ابہر کے درمیان میں ایک شہ رہے ، جس میں کئی گاؤں ہیں اس کی طرف منسوب فضلاء

* ابو الحسن الطالقانی صاحب بن عباد اور ان کے والدعباد بن العباس بن عباد
* ابو الخير احمد بن إسماعيل بن يوسف القزوينی الطالقانی

حوالہ جات
---------

1. ↑    ویکی ڈیٹا پر  (P1566) کی خاصیت میں تبدیلی کریں"صفحہ طالقان (افغانستان) في GeoNames ID"۔ GeoNames ID۔ اخذ شدہ بتاریخ 3 مارچ 2024ء
  line feed character في `|accessdate=` على وضع 13 (معاونت); تحقق من التاريخ في: `|access-date=` (معاونت)
2. ↑  خلاصۃ المناقب نور الدین جعفر بخشی ،صفحہ493،گلشن پبلیشر اینڈ ایکسپورٹ فیئر ڈیل مارکیٹ سرینگر کشمیر
3. ↑  اٹلس فتوحات اسلامیہ ،احمد عادل کمال ،صفحہ 163،دارالسلام الریاض
4. ↑  الروض المعطار في خبر الأقطار، مؤلف: ابو عبد اللہ محمد الحِميرى ناشر: مؤسسہ ناصر للثقافہ بيروت
5. ↑  معجم البلدان،مؤلف: شهاب الدين أبو عبد اللہ ياقوت بن عبد اللہ الرومی الحموی ،ناشر: دار صادر، بيروت
ایرن وکٹوریہ ہالینڈ (پیدائش 21 مارچ 1989ء) ایک آسٹریلوی گلوکارہ، ٹی وی میزبان ماڈل، ڈانسر اور چیریٹی ورکر ہیں۔ انھوں نے 20 جولائی 2013 کو  قومی اعزاز مس ورلڈ آسٹریلیا جیتا تھا۔

### پی ایس ایل  پاکستان سیزن 7

انھوں نے پی ایس ایل پاکستان سپر لیگ سیزن 7 میں کمنٹیٹر اور خاتون اینکر کے طور پر بھی حصہ لیا، جس میں کرکٹ کے دیگر بڑے ناموں کے ساتھ گراؤنڈ اور میچ کی تقریبات کے بعد میچز کی کوریج کی۔

### سیرت

ایرن کو  موسیقی سے لگاؤ تین  سال کی عمر سے شروع ہوا  جب ان کے والد نے ریکارڈر بجانا سکھایا۔ اس کے بعد انھوں نے  کلاسیکی، میوزیکل تھیٹر اور جاز گلوکار کے طور پر باقاعدہ تربیت حاصل کی، کلیرنیٹ اور سیکسوفون بجایا اور میوزیکل تھیوری کا مطالعہ کیا۔ ایرن نےچار سال کی عمر سے جاز اور ٹیپ ڈانسنگ کی تربیت حاصل کی۔دوران میں تعلیم  انھوں نے آرکیسٹرا، بگ بینڈز، کوئرز اور بہت سے موسیقی آلات پر پرفارم کیا۔ شوقیہ تھیٹر کریڈٹ میں اینیتھنگ گوز (رینو سوینی)، بیوٹی اینڈ دی بیسٹ (بیلے)، اینی (للی) اور فیم (کارمین) میں مرکزی کردار  بھی کیے۔ 2006 میں  اسٹیٹ ہائی اسکول سے فارغ التحصیل ہونے کے بعد ایرن اپنے خوابوں کی تکمیل کے لیے سڈنی منتقل ہوگئیں جہاں سڈنی کنزرویٹوریم آف میوزک میں اسکالرشپ پر تعلیم حاصل کی۔

### مس ورلڈ آسٹریلیا 2013ء

ایران ہالینڈ نے بتیس فائنلسٹ  کو شکست دے کر 20 جولائی 2013 کو مس ورلڈ آسٹریلیا کا تاج جیتا۔ جس کے بعد بالی، انڈونیشیا میں مس ورلڈ انٹرنیشنل مقابلے میں آسٹریلیا کی نمائندگی کرنے  اعزاز ملا۔ وہ اپنی کامیابی کا سہرا اپنے خاندان اور دوستوں اور مس ورلڈ آسٹریلیا کی تنظیم کو دیتی ہیں۔

### مس ورلڈ 2013ء

ایرن ہالینڈ کو 28 ستمبر 2013 کو مس ورلڈ براعظمی ملکہ حسن، اوشیانا سے نوازا گیا۔ ایرن نے ایک سو تیس  ممالک میں سے پہلی دس سرفہرست شرکا میں جگہ بنائی۔ مقابلے میں اپنی صلاحیتیوں کے اظہار کے لیے انھوں نے جیکال اینڈ ہائیڈ موسیقی سے "کوئی تم جیسا(Someone Like You)" پر فن کا مظاہرہ کیا اور دوسرے نمبر پر رہیں۔ ایرن نے حسن برائے مقصد والے حصے میں دوسرے اور انٹرویو میں 8ویں نمبر پر رہیں۔ مس ورلڈ اوشیانا کے طور پر ایرن نے مقابلہ کے بعد مس ورلڈ تنظیم کے ساتھ  اپنا سفر جاری رکھا، چین اور ریاستہائے متحدہ میں ہونے والے پروگراموں میں شرکت کی اور اپنے فن کا مظاہرہ کیا۔

حوالہ جات
---------

1. ↑  "Modest Erin takes Miss World title"۔ Daily Telegraph (بزبان انگریزی)۔ 2013-07-21۔ اخذ شدہ بتاریخ 15 مئی 2019
2. ↑  "Erin swans on to World stage"۔ NewsComAu۔ 2013-07-21۔ اخذ شدہ بتاریخ 15 مئی 2019
نام رانا اللہ ڈوایا نون

تخلص پرجوش

ولدیت رانا طالب حسین نون

ولادت 1874ء

وصال 1954ء

اللہ ڈوایا پرجوش کا شمار سرائیکی زبان کے عظیم شعرا میں ہوتا ہے نوجوانی میں شاعری کی ابتدا کی ڈوہرے سی حرفی نظم اور کافیاں لکھتے تھے خواجہ غلام فرید کو روحانی استاد مانتے تھے کلام پر بھی خواجہ غلام فرید کا رنگ سخن غالب ہے شاکر شجاع آبادی کو آپ سے گہری عقیدت ہے مجموعہ کلام رازش لیاقت پوری اور امتیاز گیلانی کی مساعی سے چھپ چکا ہے
بیسویں صدی کی ابتدائی دہائیوں میں شجاع آباد کے چاندنی چوک میں منعقد ہونے والے ماہانہ مشاعروں اور اکٹھ کے روح رواں رہے
آپ کے کلام میں صوفیانہ رنگ کی جھلک نمایاں طور پر موجود ہے آپ کی شخصیت صوفی منش اور انداز دھیما اور خوب صورت تھا
آپ کے کلام کو پٹھانے خان ثریا ملتانیکر حسین بخش ڈھاڈی اور عنائتاں بائی نے گایا ہے
پاکستان کے سابق وزیر اعظم ذوالفقار علی بھٹو نے جب سپریم کورٹ میں اپنی دفاعی تقریر میں آپ کی کافی کا درج ذیل شعر پڑھا

درداں دی ماری دلڑی علیل اے

سوہنا نہ سندا ڈکھاں دی اپیل اے

تو آپ کا یہ شعر پوری دنیا میں سفر کر گیا اور کئی زبانوں میں اس شعر کے تراجم ہو گئے اور ایک عرصے تک یہ شعر بطور ضرب المثل مشہور رہا
وصال کے بعد آپ کو چوتیاں شریف میں سید امام شاہ بخاری کے مزار کے احاطے میں دفن کیا گیا

نمونہ کلام

ڈوہڑہ

اٹھیاں سویل سیانیاں سگھڑیں نندر ارام وسارن انگن بوہارن

ڈھلے رات تے گھتن ولوڑا سجھ تئیں مول نہ ہارن تن پیاں مارن

غیر کنوں بہ اولے دے تصدیق دے جھگڑیں مارن مکھن نتارن

پرجوشا ڈے شوق دیاں بھاہیں آہیں نال پگھارن کھٹیاں تارن

کافی

درداں دی ماری دلڑی علیل اے

سوہنا نہ سندا ڈکھاں دی اپیل اے

  

اصلوں بے چنتی بے درد جئی ہم

ڈکھ مونجھ دل کوں بالکل نہ لئی ہم

جے تئیں نہ لئی ہم سوکھی سوائی ہم

لایم تے پایم گل وچ جنبیل اے

  

چھوٹی عمر وچ دیداں نہ لیندی

ایہے گیڑ گل وچ اصلوں نہ پیندی

چالاک ہوندی تاں اے ڈٹ نہ چیندی

واہ وا جو تھیاں جڑ جڑ ذلیل اے

  

کم کار گھر توں بے کار تھئی آں

لا لا کے دل کوں بیمار پئی آں

لکھ لکھ عریضے ہن ہار گئی آں

دلبر دی ڈیکھاں کیڑھی دلیل اے

  

پرجوش ویساں توڑے رل جو مرساں

ڈکھ سول سہساں اصلوں نہ ڈرساں

دلڑی نہ سہندی کیویں جترساں

ونج گل جو پوساں تھیسن وسیل اے

  

حوالہ جات

خبریں رفیع ہاشمی 18 دسمبر 2009ء

مقدمہ کلام اللہ ڈوایا پرجوش مطبوعہ سرائیکی ادبی بہار ملتان
**معصومہ سلطان بیگم** (وفات 1509) وادی فرغانہ اور سمرقند کی ملکہ تھیں۔ وہ مغلیہ سلطنت کے بانی اور پہلے مغل بادشاہ شہنشاہ بابر کی چوتھی بیوی تھیں۔

معصومہ اپنے شوہر کی پہلی کزن تھی اور پیدائشی طور پر تیموری شہزادی تھی۔ وہ بابر کے چچا ، سلطان احمد مرزا ، سمرقند اور بخارا کے بادشاہ کی پانچویں اور سب سے چھوٹی بیٹی تھیں۔

خاندانی اور نسب
---------------

معصومہ سلطان بیگم سمرقند اور بخارا کے بادشاہ سلطان احمد مرزا کی پانچویں اور سب سے چھوٹی بیٹی کی حیثیت سے تیموری شہزادی تھی۔ وہ ان کی پانچویں اہلیہ حبیبہ سلطان بیگم سلطان حسین آگن کی بھانجی، کے بطن سے پیدا ہوئی۔ اس کی چار بڑی سوتیلی بہنیں تھیں، ان میں سے ایک عائشہ بیگم اس کے شوہر بابر کی سابقہ اہلیہ تھیں اور دو اور اس کی بھابھی بن گئیں۔

وہ مہر نگر خانم کی سوتیلی بیٹی تھیں جو بابر کی والدہ قطلغ نگار خانم کی بہن تھیں۔ وہ بابر کی پہلی بیوی عائشہ سلطان بیگم کی سوتیلی بہن بھی تھیں ، جن کی بعد میں ان کی بڑی بہن ربیعہ سلطان بیگم کے زیر اثر طلاق ہو گئی۔

اس کے والد تیموری سلطنت کے شہنشاہ ابوسعید مرزا کے بڑے بیٹے اور جانشین تھے ۔ معصومہ کے چچوں میں وادی فرغانہ کا حکمران عمر شیخ مرزا بھی شامل تھا ، جو بعد میں اس کا سسر بھی بن گیا جبکہ اس کے پہلے کزنوں میں اس کے مستقبل کے شوہر بابر اور اس کی بڑی بہن خانزادہ بیگم بھی شامل تھیں ۔

شادی
----

شہنشاہ بابر کے سمرقند اور اندیجان کے نقصان کے بعد، حبیبہ سلطان بیگم، معصومہ کی والدہ معصومہ کو ہرات میں لے آئیں۔ ایک دن جب بابر خسران کے سفر پر اپنے ایک رشتہ دار سے ملنے گیا تو معصومہ اپنی والدہ کے ساتھ وہاں آئیں۔ معصومہ کو اس سے پیار ہو گیا۔ جیسا کہ بابر نے بتایا، "ایک بار میں نے اپنی طرف اس کے جھکاؤ میں اضافہ محسوس کیا۔" بابر نے اس سے شادی کی پیغام بھیجا۔ نجی پیغامات کے تبادلے کے بعد بابر کی بزرگ رشتہ دار اور پائیندہ سلطان بیگم ( سلطان حسین مرزا بائقرہ کی اہلیہ) حبیبہ سلطان بیگم کے ساتھ ان کا رشتہ طے کر دیا۔ بعد الذکر سلطان اس کی بیٹی کو بابر کے لیے کابل لائے۔ اس کے بعد بابر کابل چلا گیا جہاں اس کی شادی 1507 میں طے پائی۔

موت
---

اس کی شادی کے ایک سال بعد اس نے ایک لڑکی کو جنم دیا، اس بچی کی پیدائش کے وقت وہ بیمار ہو گئی اور اس کی موت ہو گئی ۔ اس کی بیٹی کو اسی کا نام دیا گیا تھا۔

حوالہ جات
---------
**کربلائی صفی خان قرہ باغی** ( (آذربائیجانی: ***Kərbəlayı Səfixan Sultanhüseyn oğlu Qarabaği***)‏ ایک ممتاز آذربائیجان کے معمار اور کراباخ فن تعمیر مکتب کا نمائندہ ہے، جو 1817 ء میں شہر شوشا میں پیدا ہوا تھا۔  اس کی تعمیر کردہ عمارات میں روایتی اور رومانوی عناصر شامل ہیں۔ تمام ناگورنو کاراباخ ڈیزائن، جیسے آق دام اور برھہ کی جامع مساجد، میں آذربائیجان کے فن تعمیر کے انداز سے منسوب عناصر، انداز اور آسان سیاق و سباق شامل ہیں۔ ان کا انتقال 1910 میں ہوا۔

آثار
----

صفی خانقرہ باغی کا روایتی مقامی فن تعمیراتی انداز کا عقلی اور ہنر مندانہ استعمال ان کی خصوصی تخلیقی صلاحیتوں کی عکاسی کرتا ہے۔ جامع مسجد گوہریہ یوکاری کے کتبےپر عربی رسم الخط میں ایک تحریر، جسے اس نے 1883 میں تعمیر کیا تھا، اس میں لکھا ہے کہ "مسجد صفی خان قرہ باغی نے 1301 ھ میں بنائی تھی"۔  قرہ باغی کی بنائی ہوئی عمارات میں بردہ مسجد، مسجد جامع آق‌دام، مسجد اودیسامیں تاتار مسجد، اشک آباد، میں قرہ باغلار مسجد اور دیگر معاشرتی عمارتیں شامل ہیں۔

مزید دیکھیے
-----------

* جامع مسجد گوہریہ
* جامع مسجد گوریہ یوخاری
* جامع آق دم مسجد
* قرہ‌باغ

حوالہ جات
---------

1. ↑  XIX əsrdə memarlığın inkişafı۔ azerbaijan.tourism.az
2. ↑  مساجد گوهرآقا در شوشای آذربایجان۔ bultannews.com[*مردہ ربط*]1
3. ↑  [Rizvan Qarabağlı، Memar Kərbəlayi Səfixan Qarabaği. Bakı: 1995]
4. ↑  Salimova, A,T. ВЛИЯНИЕ ХРИСТИАНСТВА НА АРХИТЕКТУРУ АЗЕРБАЙДЖАНА۔ bakililar.az
5. ↑  KARBALAYI SAFIKHAN KARABAKHI. spectroom.com
**ضلع چوموکے دیما** بھارتی ریاست ناگالینڈ کے 15 اضلاع میں سے ایک ضلع ہے۔ یہ 18 دسمبر 2021ء کو بنایا گیا تھا۔ اس ضلع کے مشرق میں ضلع کوہیما، جنوب میں ضلع پیرین، شمال مشرق میں ضلع تسمینیو اور نیولینڈ ضلع ، شمال میں ضلع دیماپور اور مغرب اور شمال مغرب میں آسام کے ضلع کاربی اینگلونگ سے گھرا ہوا ہے۔ ضلعی صدر مقام چوموکےدیما میونسپلٹی میں واقع ہے۔

تاریخ
-----

2 دسمبر 1997ء کو، اس وقت کے چیف منسٹر ایس سی جمیر کے ماتحت ناگالینڈ کی حکومت کے حکم سے ایک نوٹیفکیشن نے سابقہ کوہیما ضلع کے دیما پور سب ڈویژن کو ایک مکمل ضلع کے طور پر چوموکےدیما کو اس کا ضلعی صدر مقام قرار دیا۔ 

اس کے بعد حکومت نے چوموکے دیما میں ایک نئے ڈپٹی کمشنر آفس کمپلیکس کی تعمیر شروع کی جس میں دیما پور میں پرانے ایڈیشنل ڈپٹی کمشنر آفس کمپلیکس کے ساتھ عارضی طور پر نئے ضلع کی خدمت جاری رکھی گئی۔ لیکن کئی سالوں سے دیماپور میں مقیم سول سوسائٹی کی مختلف تنظیموں (CSOs) کی طرف سے ضلع ہیڈ کوارٹر کو چوموکے دیما منتقل کرنے کی سخت مخالفت کی گئی۔ 

30 ستمبر 2021ء کو، دیماپور میں مقیم تنظیم نے مختلف شاخوں/سیلوں کو نئے تعمیر شدہ ڈی سی آفس کمپلیکس چوموکے دیما  میں منتقل کرنے کے حکومتی حکم پر ناراضی ظاہر کرنے کے لیے دیما پور میں مکمل بند کی کال دی اور 5 اکتوبر کو دیما پور میں تنظیم کی طرف سے ایک عوامی ریلی کا انعقاد کیا گیا۔

جغرافیہ
-------

ضلع چوموکے دیما کا رقبہ 610 کلومربع میٹر (6.6×109 فٹ مربع) دریائے چٹے اس ضلع سے گزرتا ہے جو بعد میں آسام میں دھنسیری دریا میں شامل ہو جاتا ہے۔

دیما پور ہوائی اڈا چوموکے دیما کے ضلعی ہیڈ کوارٹر سے تقریباً 9 کلومیٹر (5.6 میل) تیسرے میل پر واقع ہے۔

آبادیات
-------

بھارت کی 2011ء کی مردم شماری کے مطابق دیما پور ضلع کے اس وقت کے چوموکے دیما حلقے کی آبادی 125,400 تھی۔

حوالہ جات
---------

1. ↑  total area of the 2 circles.
2. ↑  total population of the 2 circles.
3. ↑  "No bifurcation of Chümoukedima district, CCCPO request State govt"۔ The Morung Express۔ 29 December 2021۔ 20 فروری 2022 میں اصل سے آرکائیو شدہ۔ اخذ شدہ بتاریخ 20 فروری 2022  الوسيط `|url-status=` تم تجاهله (معاونت)
4. ↑  "Shifting of Dmr DC office faces renewed opposition"۔ The Morung Express۔ 7 April 2021۔ اخذ شدہ بتاریخ 20 فروری 2022
5. ↑  "Total 'shutter down' in Dimapur on September 30"۔ Eastern Mirror۔ 28 September 2021۔ اخذ شدہ بتاریخ 20 فروری 2022
6. ↑  "CSOs mass citizen's rally reminds Nagaland govt on relocation of Dimapur DC office"۔ South Asia Views۔ 5 October 2021۔ اخذ شدہ بتاریخ 20 فروری 2022
**انس الدم** ایسے مرض (امراض) کو کہتے ہیں جس میں وراثی طور پر خون بہنے (bleeding) کو قابو میں رکھنے والے نظام میں نقص پایا جاتا ہو۔ اس کو انگریزی میں hemophilia کہا جاتا ہے اور یہ لفظ hemo بمعنی خون یا دم اور philia بمعنی رغبت، رجحان یا انس سے ملا کر بنایا گیا ایک مرکب لفظ ہے۔

ہیموفیلیا کا مرض صرف مردوں میں پایا جاتا ہے اور عورتوں کو نہیں ہوتا۔ ہیموفیلیا کے مریض کا بیٹا کبھی ہیموفیلیا کا مریض نہیں ہوتا لیکن یہ مرض نانا سے لگ بھگ 50 فیصد نواسوں میں منتقل ہو جاتا ہے۔ مریض کی ساری بیٹیاں یہ مرض اپنے بیٹوں میں منتقل کر سکتی ہیں۔

جین تھراپی
----------

ہیموفیلیا B کے لیے ایک نئی دوا ایجاد ہوئی ہے جو دنیا کی مہنگی ترین دوا ہے۔ اس کی قیمت 35 لاکھ ڈالر ہے اور یہ زندگی میں صرف ایک بار ڈرپ کے ذریعے استعمال کی جاتی ہے۔ اس کا نام Hemgenix ہے۔ دوا ساز کمپنی Behring کا دعویٰ ہے کہ اسے لگانے کے بعد انسانی جسم خود factor IX (فیکٹر 9) بنانے کے قابل ہو جاتا ہے

حوالہ جات
---------

1. ↑  FDA Approves World's Most Expensive Drug At $3.5 Million Per Dose To Treat Hemophilia

مزید دیکھیے
-----------

* ہیموگلوبن
* بلڈ گروپ
* خون کی بوتل
* تھیلیسیمیا
**صفائی ملازمین** (انگریزی: Cleaner) ایک قسم کا صنعتی یا گھریلو خدمت گزار زمرے کا گروہ ہے جو گھروں یا تجارتی عمارتوں کو کسی ادائیگی کے عوض صاف کرتا ہے۔ صفائی ملازمین کسی مخصوص جگہ کی صفائی میں مہارت رکھ سکتا ہے، جیسے کہ کھڑکیوں کی صفائی۔ صفائی ملازمین کئی بار اپنا کام ایسے وقت پر کرتے ہیں جب لوگ جو عام طور پر کسی جگہ پر کام کرتے ہیں، وہاں غیر حاضر رہیں۔ یہ لوگ دفتر یا گھروں کو عند الضرورت رات یا دن کے وقت صاف کرتے ہیں۔

صفائی ملازمین کی کسی بھی بیماری سے متاثر ہوکر موت ہو سکتی ہے۔ جو لوگ صفائی کرنے کے لیے بیت الخلاء کے فضلات کی جگہوں میں گھستے ہیں، ان میں سے کچھ کی موت دم گھٹنے سے ہو جاتی ہے۔ کووڈ 19 کے لاک ڈاؤن کے دوران کام کرنے کے لیے صفائی ملازمین کو اضافی پیسے نہیں دیے گئے تھے۔ جب کہ مرض سے دیگر کورونا جنگجوؤں کی طرح ان کا بھی سامنا ہوا تھا۔

حکومتی اقدامات
--------------

بھارت میں صفائی ملازمین کے لیے قومی کمیشن کام کر رہا ہے جس کے اغراض و مقاصد درج ذیل ہیں:

(اے) صفائی ملازمین کی حیثیت، سہولیات اور مواقع میں عدم مساوات کے خاتمے کے لیے مرکزی حکومت کو مخصوص کارروائی کے پروگراموں کی سفارش کرنا؛

(بی) خاص طور پر صفائی ملازمین اور صفائی کرنے والوں کی سماجی اور معاشی بحالی سے متعلق پروگراموں اور اسکیموں کے نفاذ کا مطالعہ اور جائزہ لینا؛

(سی) مخصوص شکایت کی چھان بین کرنا اور ان پر عمل درآمد نہ کرنے سے متعلق معاملات کا از خود نوٹس لینا:

(i) صفائی ملازمین کے کسی گروپ کے سلسلے میں پروگرام یا اسکیمیں؛

(ii) فیصلے، رہنما خطوط یا ہدایات جن کا مقصد صفائی ملازمین کی مشکلات کو کم کرنا ہے۔

(iii) صفائی ملازمین کی سماجی اور معاشی ترقی کے لیے اقدامات؛

(iv) صفائی ملازمین پر لاگو ہونے میں کسی قانون کی فراہمی اور ایسے معاملات کو متعلقہ حکام یا مرکزی یا ریاستی حکومت کے ساتھ اٹھانا؛

(ڈی) کام کے حالات کا مطالعہ اور حکومت، میونسپلٹیز اور پنچایتوں سمیت مختلف قسم کے آجروں کے تحت کام کرنے والے صفائی ملازمین کی صحت، حفاظت اور اجرت سے متعلق نگرانی کرنا اور اس سلسلے میں سفارشات پیش کرنا؛

(e) صفائی ملازمین کو درپیش مشکلات یا معذوری کو مدنظر رکھتے ہوئے، صفائی ملازمین سے متعلق کسی بھی معاملے پر مرکزی اور ریاستی حکومت کو رپورٹ پیش کرنا؛ اور

(ایف) کوئی دوسرا معاملہ جو مرکزی حکومت کے ذریعہ اس سے رجوع کیا جا سکتا ہے۔

مزید دیکھیے
-----------

* خادمہ
* کورونا جنگ جو

حوالہ جات
---------

1. ↑  "Working at height whilst window cleaning"۔ 9 May 2022
2. ↑
3. ↑
**جیسمین کور سینڈلس** ایک بھارتی نژاد امریکی پلے بیک گلوکارہ ، ٹیلی ویژن کی شخصیت ، اداکار ، گانا نگار ہیں جو بنیادی طور پر پنجابی گیت گاتی ہیں۔ و2و و3و و4و وہ ٹی ای ڈی ایکس ٹاکس و5و ایم ٹی وی کوک اسٹوڈیو اور اسپنکن ورڈ پلیٹ فارم پر بھی نمایاں تھیں۔ جیسمین سینڈلاس ایک آزاد آرٹسٹ ہیں۔سینڈلس ، پنجاب کے شہر جالندھر میں پیدا ہوئیں اور کیلیفورنیا کے اسٹاکٹن میں پرورش پائی ، وہ ہمیشہ سے گلوکاری میں اپنا کیریئر حاصل کرنے کے خواہش مند تھیں۔ سینڈلس کا پہلا گانا "مسکان" تھا (2008ء) جو بہت ہٹ ہوا۔ 2014ء میں ، انھوں نے اپنے بالی ووڈ پلے بیک گلوکاری کیریئر کا آغاز فلم کک کے گانے "یار نہ ملی" سے کیا ۔ اس کی ریلیز کے بعد ، "یار نہ ملی" کی ویڈیو وائرل ہو گئی اور چارٹس میں سرفہرست رہی اور سینڈلس کو ان کے گلوکاری کے انداز کے لیے خوب داد ملی

### ابتدائی زندگی اور پس منظر

جیسمین کور سینڈلس کی پیدائش بھارت پنجاب کے شہر جالندھر میں ایک سکھ خاندان لبانہ میں ہوئیو6و ان کی والدہنے کم عمری میں ہی انھیں گانے کے لئے اکسایا ، اسکول کے دنوں میں انھوں نے گانے کے بہت سے مقابلوں میں حصہ لیا اور پھر یہی وہ وقت تھا جب وہ بہت سے پنجابی لوک گلوکاروں سے متاثر ہوئیں۔ 13 سال کی عمر میں ، وہ اپنے کنبے کے ساتھ ، کیلیفورنیا چلی گئیں اور ویسٹ کوسٹ میوزک سے متاثر ہوئیں۔ و7و جب انھوں نے گانا لکھنا شروع کیا تو وہ صرف 16 سال کی تھیںو8و

### موسیقی کیریئر

للی گل کے لکھے ہوئے البم 'دی ڈائمنڈ' کا ان کا پہلا گانا 'مسکان' و9و شامل ہوا ، جس نے دنیا بھر میں بڑی کامیابی حاصل کی تھی۔و10و 2012 میں ، انھوں نے ریپر بوہیمیا کے ساتھ ایک البم 'گلابی' کیاو7و "گلابی" البم کے اجرا کے بعد ، انھوں نے مرکزی دھارے میں شامل پنجابی میوزک انڈسٹری سے پہچان لینا شروع کردی۔ جیسمین کے کیریئر کا آغاز انڈر گراؤنڈ البم 'دی ڈائمنڈ' سے 2008 میں ہوا۔ ان کے بالی ووڈ کے پلے بیک گلوکاری کیریئر کا آغاز کک سے ہوا ، جس کے لیے انھوں نے یو یو ہنی سنگھ کے ساتھ مل کر "یار نا ملی" کے نام سے گانا کیا و11و
جیسمین ایم ٹی وی انڈیا کے ذریعہ ، اینجلز آف راک ، و13و و14و کے نام سے خواتین کو بااختیار بنانے والی ٹی وی سیریز کا بھی ایک حصہ ہے۔ جیسمین تین دیگر فنکاروں کے ساتھ ممبئی سے واہگہ بارڈر (گجرات ، راجستھان ، یوپی ، پنجاب سے گزرتے ہوئے) جاتے ہوئے ، دیہی اور شہری ہندوستان میں جگہوں کو دیکھتی ہیں۔
**سید الشہداء** (شہیدوں کے سردار) اسلام میں یہ لقب کئی شخصیات کے لیے استعمال ہوتا ہے، یہ لقب محمد صلی اللہ علیہ و آلہ و سلم نے دو شخصیات کو نام کے ساتھ بعد از شہادت دیا۔

شخصیات
------

حدیث میں دو شخصیات کو سید الشہداء کا لقب دیا گیا:۔

* حمزہ بن عبد المطلب

سَيِّدُ الشُّهَدَاءِ عِنْدَ اللَّهِ يَوْمَ الْقِيَامَةِ حَمْزَةُ
اللہ کے ہاں قیامت کے دن حمزہ بن عبد المطلب شہیدوں کے سردار (سید الشہداء) ہیں۔  

حمزہ بن عبد المطلب کے جنازہ کے ساتھ دوسرے شہداء کے جنازے باری باری رکھے گئے اس طرح آپ نے سید الشہداء حمزہ کے جنازہ کی نماز ستر دفعہ پڑھی۔

* جعفر ابن ابی طالب

قال رسول اللّٰہ صلی اللّٰہ علیہ وسلم: سید الشہداء جعفر بن أبي طالب۔
رسول اللہﷺ نے فرمایا کہ جعفر بن ابی طالب سید الشہداء ہیں۔
ہر وہ شخص جو ظالم بادشاہ کے سامنے حق بات کہنے کی وجہ سے قتل کیا جائے سید الشہداء کہلا سکتا ہے۔
سَيِّدُ الشُّهَدَاءِ يَوْمَ الْقِيَامَةِ حَمْزَةُ بْنُ عَبْدِ الْمُطَّلِبِ، وَرَجُلٌ قَامَ إِلَى إِمَامٍ جَائِرٍ فَأَمَرَهُ وَنَهَاهُ، فَقَتَلَهُ

* امام الشہداء سیدنا حسین بن علی، جن کو کربلا میں شہید کیا گیا۔
* سلطان العارفین سید ابراہیم شہید کا نام سرے فہرست میں اتا ہے ان کو سہردیو کی لڑائی میں شہید کیا گیا۔

حوالہ جات
---------

1. ↑   مختصر تاریخ اسلام ہند صفحہ 35 مولوی مولوی سید محمد رفیع کمہیڑہ
2. ↑  (مستدرک علی الصحیحین، کتاب الجہاد ،حدیث نمبر2557)
3. ↑  طبقات ابن سعد
4. ↑  کنز العمال، 36937
5. ↑  مسند امام ابی حنیفہ، روایت عکرمہ مولی ابن عباس
6. ↑  تاریخ حقائق النساب صفحہ 25 مرخ مولوی سید محمد رفیع کمہیڑہ

---


|  |  |
| --- | --- |
| ضد ابہام صفحات کے لیے معاونت | یہ ایک ضد ابہام صفحہ ہے۔ ایسے الفاظ جو بیک وقت متعدد معانی پر مشتمل ہوں یا متفرق شعبہ ہائے فنون سے وابستہ ہوں، انہیں ضد ابہام صفحہ کہا جاتا ہے۔ اگر کسی اندرونی ربط کے ذریعہ آپ اس صفحہ تک پہونچے ہیں تو، آپ اس ربط کو درست کرنے کی کوشش کرسکتے ہیں تاکہ وہ ربط درست اور متعلقہ صفحہ سے مربوط ہو جائے۔ مزید تفصیل کے لیے ویکیپیڈیا:ضد ابہام ملاحظہ فرمائیں۔ |
بھارتی دار الحکومت نئی دہلی میں قائم **لو کمانڈوز** (Love Commandos) ایک غیر تجارتی رضاکارانہ تنظیم ہے۔
اس تنظیم کا مقصد محبت کرنے والوں مدد کرنا اور انھیں غیرت کے نام پر قتل ہونے سے بچانا ہے۔ یہ تنظیم ذات برادری یا مذہب سے بالا ہو کر صرف باہمی محبت کی بنیاد پر شادی کرنے والے جوڑوں کو رہائش، قانونی امداد اور حفاظت فراہم کرتی ہے۔

پس منظر
-------

بھارت میں عام طور پر شادی گھروالوں کی مرضی ،ذات پات، نسل اور ستاروں کی چال کے مطابق ہوتی ہے۔ شادی کے وقت محبت کے عنصر کو بالکل بھی نہیں دیکھا جاتا۔ بھارت میں کسی کی محبت میں گرفتار ہونے کا مطلب شدید سماجی مخالفت ہے۔ ذات اور مذہب سے باہر یا اپنی حیثیت سے کم کے لوگوں میں محبت کرنا محبت کرنے والے اور محبوب دونوں کے لیے شدید مشکلات کا باعث بنتا ہے۔ اس کے نتیجے میں تشدد سے لے کر غیرت کے نام پر قتل کی وارتیں ہونا عام ہیں۔ محبت میں گرفتار ہونے لوگ جب پولیس کے پاس جا کر حفاظت کی درخواست کرتے ہیں تو پولیس انھیں حفاظت فراہم نہیں کرتی۔ اکثر پولیس لڑکی کے والدین کے ساتھ مل کر لڑکے کے خلاف جنسی زیادتی کا مقدمہ بھی درج کر دیتی ہے۔
لو کمانڈوز صحافیوں، کاروباری لوگوں، وکلا اور انسانی حقوق کے لیے کام کرنے والے افراد پر مشتمل ہے۔ یہ لوگ محبت کرنے والوں کو مذہبی اور سماجی مشکلات سے بچاتے ہیں۔ اس تنظیم کے پاس بھارت بھر میں خفیہ پناہ گائیں ہیں، جہاں محبت کرنے والے لوگ رہ سکتے ہیں۔ تنظیم ایسے لوگوں کی شادی کرا کر شادی کو عدالت میں بھی رجسٹر کراتی ہے۔ معاشی طور پر خود مختار ہونے تک محبت کرنے والے جوڑے خفیہ پناہ گاہوں میں رہتے ہیں۔
اس تنظیم کو سب سے پہلے پیس کمانڈوز(Peace Commandos) کے نام سے متعارف کرایا گیا تھا۔ پیس کمانڈوز کا مقصد ویلنٹائن ڈے کے موقع پر محبت کرنے والوں کو مذہبی شدت پسندوں سے بچانا تھا۔ بعد میں اس تنظیم کا نام بدل کر لو کمانڈوز رکھ دیا اور انھوں نے محبت کرنے والوں کے تحفظ اور غیرت کے نام پر قتل کی روک تھام کے لیے کام کرنا شروع کر دیا۔ 2010 میں پیس کمانڈو کا نام بدل کر لو کمانڈو رکھنے کی وجہ جنسی زیادتی کا ایک مقدمہ بنا جس میں لڑکا اور لڑکی دونوں ہی بالغ تھے لیکن پولیس نے لڑکی کے باپ کے بیان کہ لڑکی نابالغ ہیں، کی بنیاد پر لڑکے کے خلاف جھوٹا پرچہ کاٹ دیا۔

مزید دیکھیے
-----------

* ناموسی قتل
* محبت کی شادی

حوالہ جات
---------

1. ↑  بھارت: پسند کی شادی کرنے والے افراد کی حفاظت کے لیے بھارت میں تشکیل پانے والے گروپ لَو کمانڈوز میں رضا کار اور وکلا شامل ہیں جو نئے شادی شدہ جوڑوں کو ان کے خاندان کے غضب سے بچانے کے علاوہ انھیں قانونی تحفظ اور رہنمائی فراہم کرتے ہیں۔ دنیا نیوز
2. ↑  بھارت کے انوکھے"لوکمانڈوز" کا کام محبت کرنے والوں کی شادیاں کرانا ہے۔ اردو پوائنٹ

بیرونی روابط
------------

* دفتری ویب گاہ
**فنا** 2006ء میں جاری ہونے والی بھارتی فلم ہے۔ فلم کی ہدایت کاری کونال کوہلی نے کی جبکہ فلم کی پروڈکشن یش راج فلم کی زیر نگرانی ہوئی ۔ فلم نے ہندوستانی سینما کی کامیاب فلموں کی تاریخ کی بلندیوں کو چھوا۔فلم میں ہیرو کا کردار عامر خان نے ادا کیا جبکہ ان کے مقابل اداکارہ کاجل نے اپنی اداکاری کے جوہر دکھائے- کاجل نے ایک کشمیری نابینا لڑکی کا کردار ادا کیا جو ایک گائیڈکی محبت میں گرفتار ہوجاتی ہے- فلم میں معاون کرداروں کا کردار رشی کپور اور تبو نے کیا ہے۔

فلم کی کہانی فلم کے ہیرو عامر خان کے گرد گھومتی ہے جو ایک ٹریول گائیڈ ریحان خان کا کردار ادا کر رہے ہیں جو نئی دہلی میں آنے والے لوگوں کی رہنمائی کرتے ہیں۔فلم میں کاجل ایک کشمیری نابینا لڑکی زونی علی بیگ کا کردار ادا کر رہی ہے جو ریحان خان کی دل لگانے والی باتوں سے متاثر ہو کر اس کی محبت میں گرفتار ہوجاتی ہے یہ دونوں ایک حادثے اور دہشت گرد حملے کی وجہ سے علاحدہ ہو جاتے ہیں جس کے نتیجے میں ظاہر کیا جاتا ہے کہ ریحان ہلاک ہو گیا جبکہ بعد میں یہ انکشاف ہوتا ہے کہ ریحان مارا نہیں گیا بلکہ درحقیقت یہ دہشت گرد حملوں کا ماسٹر مائنڈ ہے اور سات سال بعد اسے کشمیری تنظیم جسے"آئی کے ایف" کہا جاتا ہے ایک مشن پر بھیجتا ہے جہاں وہ ایک بار پھر زونی سے ملتا ہے

اپنے وقت ریلیز ہونے والی فلموں میں یہ مہنگی ترین فلم گنی جاتی ہے۔ اس کا نام فنا متعدد زبانوں سے لیا گیا ہے جس کا مطلب عربی، فارسی ،اردو اور ہندی میں "خاتمہ" ہیں۔
اس فلم کو چھ مئی2006 کو ملائیشیا میں جبکہ 2012 میں برازیل میں بھی ریلیز کیا گیا۔ فلم ک بجٹ تقریباََ 30 کروڑ   ہندوستانی روپے تھا اور اس نے باکس آفس پر سو کروڑ  سے زیادہ کما کر دیے۔

### فلمبندی کے مقامات

فلم کو بنیادی طور پر کشمیر میں فلم بندی کا منصوبہ بنایا گیا تھا لیکن فلمی اداکاروں کے وہاں کے ناموافق حالات کی وجہ سے کام کرنے سے انکار پر پولینڈ کی پہاڑوں پر عکس بندی کی گئی جو انتہائی برفانی اور خوبصورت پہاڑی علاقہ ہے ۔

حوالہ جات
---------

1. 1 2   — اخذ شدہ بتاریخ: 13 اپریل 2016
2. 1 2 3   — اخذ شدہ بتاریخ: 13 اپریل 2016
3. 1 2 3 4 5 6   — اخذ شدہ بتاریخ: 13 اپریل 2016
4. ↑  
  ویکی ڈیٹا پر  (P480) کی خاصیت میں تبدیلی کریں "فلم کا صفحہ FilmAffinity identifier پر"— اخذ شدہ بتاریخ 21 فروری 2024ء
۔
5. ↑  Fanaa۔ Box Office India.
6. ↑  "Rs. 2,200 cr in 14 years: Is Aamir Khan the real badshah of Bollywood?"۔ m.hindustantimes.com
**تفسیر رؤفی** شاہ رؤف احمد رافت نے قرآن مجید کی یہ تفسیر اردو نثر میں دو ضخیم جلدوں میں لکھی ہے۔ اسے تفسیر مجددی بھی کہا جاتا ہے۔

مکمل نام
--------

رؤف احمدرأفت مجددی بھوپالی کی تفسیر کا مکمل نام تفسیر مجددی المعروف بہ تفسیر رؤفی ہے

تصنیف
-----

شاہ رؤف احمد رأفت کی معروف تفسیر ہے، جوعلمی اور ادبی خصائص کی بنا پر ایک اہم مقام رکھتی ہے۔ آپ نے اس کی تالیف کا آغاز 1209ھ بمطابق 1823ء کو کیا اور 11ذیقعد 1248ھ/ 1833ء میں مکمل کر لی، پہلے یہ تفسیرنامی پریس بمبئی سے 1887ء میں طبع ہوئی اب یہ2012ء الحقائق فاؤنڈیشن لاہور سے طبع ہوئی ہے

تعارف
-----

مولف نے ابتدا میں اس کے اغراض و مقاصد کی اس طرح وضاحت کی ہے:
سمجھ لیجئے کہ اس تفسیر میں جو معانی مسطور ہوں گے ان شاء اللہ تعالی کتب تفسیر سے یا بعضے جگہ مناسب مقام کے احادیث صحیحہ سے یا کہیں کہیں مسائل موافق آیہ شریف کے کتب فقہ معتبرہ ہے مذکورہ ہوں گے، کہیں دخل اپنے ذہن فہم کا نہ ہو گا مگر اتنا کہ عبارت عربی اور فارسی کو زبان اردو میں بیان کرنا اور جس مقام پر کلام نظم لا ناوہ البتہ اپنی ہی طبع ناقص سے موزون بناتا ہوگا، کوئی شعر ہندی کے شاعر کا کہیں نہ لایا جائے گا اور مقام تصوف میں کتب معتبرہ صوفیہ سے نقل کیا جاوے گا۔
اس اقتباس سے مندرجہ ذیل نتائج اخذ ہوتے ہیں۔

* شاہ رؤف احمد نے تفاسیر معتبرہ سے اخذ و اقتباس کیا ہے۔
* احادیث صحیحہ سے بھی استفادہ کیا ہے۔
* کتب فقہ بھی پیش نظر یہ ہی ہیں۔ كتب تصوف سے بھی استنباط کیا ہے۔

تفسیرِ رؤفی - مطالعہ و جائزہ کے نام سے صباء اسلام نے مقالہ لکھا جو شمع بکس، ریگل روڈ، فیصل آباد سے شائع ہو چکا ہے

حوالہ جات
---------

1. ↑  تفسیر رؤفی، الحقائق فاؤنڈیشن پٹیالہ گراؤنڈ لاہور
2. ↑  تفسیر رؤفی، نامی پریس بمبئی1887ء
3. ↑  روزنامہ جنگ 06 مئی 2018ء
**منجیت ٹوانہ** (پیدائش سن 1947) پنجاب، بھارت سے تعلق رکھنے والی ایک بھارتی شاعرہ ہیں۔

سیرت
----

منجیت ٹوانہ پنجاب کے شہر پٹیالہ میں پیدا ہوئی تھیں۔ انھوں نے اپنی ابتدائی تعلیم پٹیالہ سے ہی حاصل کی۔ انھوں نے پنجاب یونیورسٹی سے بالترتیب 1969 اور 1973 میں نفسیات اور انگریزی میں ایم اے اور 1984 میں نفسیات میں پی ایچ ڈی مکمل کی۔ انھوں نے سن 1975 میں انڈین تھیٹر (اداکاری اور ہدایتکاری) میں ڈپلوما بھی کیا تھا۔

وہ مختلف کالجوں میں نفسیات کی استاد رہی ہیں۔ انھوں نے گورنمنٹ کالج برائے خواتین چندی گڑھ میں شعبہ نفسیات کی سربراہ کے طور پر بھی کام کیا۔

ٹوانہ کی پہلی نظم نگمانی میں اس وقت شائع ہوئی جب وہ صرف سولہ سال کی تھیں۔ منجیت نے شاعری کے سات مجموعے تصنیف کیے ہیں ۔ ان کی نمایاں شعری تصنیفات یہ ہیں: *الہام* (1976) ، الزام (1980) ، *تاریاں دی جوں* (1982) ، *یونیڈا ورتمان* (1987) ، ساوتری (1989) اور *جن پریم کیو شامل ہیں*۔

ایوارڈ
------

انھیں ادبی خدمات کے اعتراف میں مختلف اعزازات سے نوازا گیا۔ انھیں 1990 میں ان کی شاعری "یونیڈا ورتمان" (شاعری کی کتاب) کے لیے ساہتیہ اکیڈمی ایوارڈ سے نوازا گیا۔ 1999 میں پنجاب کے ریاستی محکمہ زبان کی طرف سے "شیرمنی پنجابی کوی پرسکار "کا اعزاز ملا۔

حوالہ جات
---------

 

1. ↑
2. ↑

بیرونی روابط
------------

* ٹوانہ کی شاعری (محفوظ شدہ دستاویزات 28 اکتوبر 2009)
* پنجابی شاعرات میں سے تین
**کہمریا ضلع شاہجہان پور**

ضلع شاہجہان پور کا ایک گاؤں ہے، اس گاؤں کی تحصیل پوایاں اور تھانہ کھٹار ہے جو روہیل کھنڈ کی سرحد کی حیثیت رکھتا ہے اس کے مشرقی اور شمالی حصہ پر ہی لکھیم پور کھیری کی سرحد شروع ہو جاتی ہے۔

**گاؤں کی امتیازی شان**

اس گاؤں کی اپنی ایک تاریخی حیثیت ہے جو اس کو علاقہ کے دیگر مقامات سے ممتاز کرتی ہے جس وقت ہمارے ہندوستان پر انگریزوں کا تسلط ہوا اس وقت بھی یہ گاؤں آزاد رہا اور یہاں گاؤں کے ہی ایک شخص کی زمیداری چلی۔

**علم و فضل میں انفرادیت**

اس گاؤں میں اللہ تعالی نے علمائے کرام اور حفاظ کی کثرت فرمائی ہے یہی وجہ ہے کہ جتنے علما و حفاظ تنہا اس گاؤں میں ہیں قریب کے کسی قصبہ میں بھی نہیں ہیں۔

**گاؤں کے مشہور علمائے کرام**

ذیل میں سطور میں گاؤں کے ان چند مشہور و معروف علمائے کرام کے نام ہیں جو ملک کے مختلف حصوں میں دینی تعلیم کی خدمت میں مصروف عمل ہیں:

* حضرت علامہ مفتی محمد معین الدین خان برکاتی مدرس جامعہ رضویہ منظر اسلام بریلی
* خلیفۂ حضور تاج الشریعہ حضرت علامہ مفتی محمد راحت خان قادری مصباحی بانی و ناظم اعلی دار العلوم فیضان تاج الشریعہ بریلی
* حضرت علامہ عبد الرقیب خاں رحمانی، بستی
* حضرت علامہ الحاج محمد اقبال خاں مصباحی، دہلی
* حضرت علامہ محمد دلشاد خاں مصباحی، کہمریا
* حضرت علامہ محمد حسین خاں مصباحی، دہلی
* حضرت علامہ محمد ارشد علی رضوی مدرس الجامعۃ الاسلامیہ، رامپور
* حضرت مولانا محمد توصیف رضا خان قادری، شاہ جہان پور
فراز قاضی کی پیدائش 10 نومبر 1987 کو ہوئی وہ ایک ہندوستانی مصنف ہیں جو بنیادی طور پر رومانوی کردار لکھتے ہیں اوروہ اپنے پہلے ناول "ٹرولی میڈلی ڈیپلی"کے لیے مشہور ہیں ، جو پوستک محل سیڈر بکز کی جانب سے شائع ہوا اور پھر اس کی دوبارہ اشاعت مہاویر پبلشر نے 2012 میں کی  کاظمی کو 'ہندوستان کا نکولس اسپار' کہا جاتا ہے۔

### سیرت

فراز قاضی اپنے والدین کی اکلوتی اولاد ہیںاور وہ ممبئی میں پیدا ہوئے اور ان کی پرورش وہیں ہوئی آور لیڈی آف فاطمہ ہائی اسکول سے تعلیم حاصل کرنے کے بعد وہ گرونانک خالصہ کالج آف سائنس میں چلے گئے اس بعد انھوں نے مینجمنٹ میں اپنی انڈرگریجویٹ ڈگری مکمل کی اور آخر کار مارکیٹنگ میں ایم بی اے کیا۔ وہ نفسیات اور مشاورت میں ماسٹرز اور ہیومن ریسورسز میں پوسٹگریجویٹ بھی ہیں۔ فراز کے پاس برطانوی اداروں سے فری لانس جرنلزم کا ڈپلوما اور زاویئر کے انسٹی ٹیوٹ آف کمیونیکیشن سے تخلیقی تحریر میں سرٹیفکیٹ بھی ہے۔

### پیشہ ورانہ زندگی

فراز ممبئی میں ایک ڈیجیٹل ایجنسی کے سربراہ ہیں۔ وہ اپنی تخلیقی تحریر اور شخصیت کی نشو و نما کے ورکشاپس کے لیے بھی جانے جاتے ہیں جو وہ وقتا فوقتا لیتے ہیں۔    فراز ملک بھر میں لٹریچر فیسٹیول کا باقاعدہ حصہ ہیں اور ہندوستان بھر میں متعدد کالج فیسٹیولز اور یوتھ کانفرنسوں میں مہمان خصوصی کے طور پر شامل ہوتے رہتے ہیں۔ فراز یک کامیاب ریلیشن کونسلر ہیں۔  وہ اپنے ٹریڈ مارک ون لائنر کے لیے بہت پسند کیے جاتے ہیں

### کام

زاویئرس سے فارغ التحصیل ہونے کے بعد ، فراز نے اپنے پہلے ناول پر کام کیا اور بالآخر اسے 2010 میں شائع کیا گیا۔  اس کتاب کا نام ٹروئلی میڈلی ڈیپلی ہے جو اکتوبر 2012 میں ایک بار پھر شائع ہوا اور ایک بہترین مصنف (رومانوی) کے لیے گڈریڈس چوائس ایوارڈ جیتنے والی ہندوستانی مصنف کی پہلی کتاب بن گیا

### ایوارڈز

فراز تخلیقی تحریر میں YCOF نیشنل ایکسی لینس ایوارڈ وصول کنندہ ہے  فراز قومی ڈیبٹ یوتھ فکشن ایوارڈ (2013) کے مشترکہ فاتح ہیں

حوالہ جات
---------

1. ↑  interview
2. 1 2 3  Naheed Varma (6 January 2014), "Paranormal is entrenched in our culture" آرکائیو شدہ (Date missing) بذریعہ thelucknowtribune.org (Error: unknown archive URL), *The Lucknow Tribune*
3. ↑  "The Short Story Writing Workshop"۔ Of Heroes and Villains
4. ↑  "Creative Writing Workshop"۔ EventBu۔ 10 دسمبر 2019 میں اصل سے آرکائیو شدہ۔ اخذ شدہ بتاریخ 10 دسمبر 2019  الوسيط `|url-status=` تم تجاهله (معاونت)
5. ↑  "Creative Writing Workshop by Faraaz Kazi"۔ TimeOut
6. ↑  "Why Authors Are Doubling Up As Love Gurus"۔ Mid Day۔ 20 August 2017
7. ↑  "Quotes From Faraaz Kazi"۔ Goodreads
8. ↑  "Faraaz Kazi quotes"۔ A to Z quotes
9. ↑  "Top Faraaz Kazi Quotes"۔ Quote About۔ 04 دسمبر 2017 میں اصل سے آرکائیو شدہ۔ اخذ شدہ بتاریخ 10 دسمبر 2019  الوسيط `|url-status=` تم تجاهله (معاونت)
10. ↑  "Inspiring Quotes by Faraaz Kazi"۔ Inspiring Quotes
11. ↑  "Truly Madly Deeply"۔ My Bangalore۔ 10 دسمبر 2019 میں اصل سے آرکائیو شدہ۔ اخذ شدہ بتاریخ 10 دسمبر 2019  الوسيط `|url-status=` تم تجاهله (معاونت)
12. ↑  Telegraph Article in the Book mark section
13. ↑  "Wedding Poetry Series by Faraaz Kazi"۔ Equally Wed
بھارت میں جاری پین کارڈ کا نمونہ۔ اس میں موجود خانہ جات یہاں دیکھے جا سکتے ہیں۔ جو اس طرح ہیں: حامل کا مکمل نام: نام، درمیانی نام اور خاندانی نام، ایضًا والد کا مکمل نام، تاریخ پیدائش، پین کھاتہ نمبر اور پین کارڈ گیرندے کی دستخط۔
**پین کارڈ** (انگریزی: Permanent account number) مخفف ہے پرمینینٹ اکاؤنٹ نمبر کارڈ کا۔ اس کا مطلب مستقل اکاؤنٹ نمبر کارڈ۔ مستقل اکاؤنٹ نمبر (پین) انکم ٹیکس ڈیپارٹمنٹ کی طرف سے جاری ایک دس عددی اشارتی شناخت کنندہ ہے۔ ہر درخواست گزار (مثلا انفرادی، فرم، کمپنی وغیرہ) کو ایک منفرد پین جاری کیا جاتا ہے۔ اسے ہر اس شخص کو دیا کو دیا جا سکتا ہے جو اس کے لیے در خواست دے یا جسے بھارت کا انکم ٹیکس محکمہ عطا کرنا چاہے۔ یہ آمدنی والے اور غیر آمدنی والے دونوں شخص، بالغ و نابالغ اور مرد اور عورت رکھ سکتے ہیں۔ یہ غیر ملکیوں کو بھی دیا جا سکتا ہے۔

برقی بین کارڈ
-------------

محکمہ انکم ٹیکس اب کی شروع کردہ خدمت کے مطابق لوگ چند منٹوں میں اپنا پین کارڈ بنا سکتے ہیں۔ اب اس کارڈ میں ادھار کارڈ کی تفصیلات کی مدد سے کام کیا جاتا ہے، جس سے کہ وہ عمومًا مربوط بھی ہوتا ہے۔ اس الیکٹرانک یا برقی پین کارڈ کی سہولیات مفت میں مہیا کی جاتی ہیں اور اس کو ادھار کارڈ کی تفصیلات سے تصدیق کی جاتی ہے۔ درخواست گزاروں کے پاس ایک او ٹی پی آتا ہے۔ چونکہ آدھار کارڈ میں دیے گئے ڈیٹا جیسے پتے، والد کا نام اور تاریخ پیدائش آن لائن ایکسس کر کے کیا جاتا ہے، اس لیے پین کارڈ بنوانے کے لیے کچھ بنیادی جان کاری کے علاوہ کسی بھی دستاویز کو اپ لوڈ کرنے کی کوئی ضرورت نہیں ہے وہ خود بخود اپ لوڈ ہو جاتی ہے۔

آدھار اور پین کارڈ میں ربط
--------------------------

حکومت ہند نے 2019ء انکم ٹیکس ریٹرنز کے فائل کرنے کے لیے پین کارڈ یا آدھار کارڈ دونوں میں کسی ایک کے حوالے فائل کرنے کی اجازت دی تھی۔ تاہم اس میں کسی خلفشار سے بچنے کے لیے حکومت نے یہ لازم بنا دیا کہ ان دونوں میں مربوط کیا جائے۔ یہ اطلاق ان لوگوں پر ہے جو موجودہ طور پر جدا گانہ آدھار اور پین کارڈ کا استعمال کر رہے ہیں۔ تاہم جدید در خواست گزاروں کے لیے پین کارڈ کی درخواست سے پہلے ہی آدھار کی تفصیلات فراہم کرنے کی شرط ضروری ہے۔

مزید دیکھیے
-----------

* انکم ٹیکس

حوالہ جات
---------

1. ↑  نئی پین کارڈ
2. ↑  اب منٹوں میں بنے گا پین کارڈ، محکمہ انکم ٹیکس جلد ہی شروع کرے گا نئی سروس
3. ↑  آدھارسے پین کارڈ لنک کرانے کیلئے 31مارچ2019تک مہلت
ریاست خانان خیوہ، سبز رنگ میں نمایاں
**خانان خیوہ** یا **خانان خوارزم** یا **خانیت خیوہ** (انگریزی: Khanate of Khiva، ازبک زبان: Xiva Xonligi، خیوہ خان لغی) 1511ء سے 1920ء تک خوارزم کے تاریخی خطے میں قائم رہنے والی ایک وسط ایشیائی ریاست تھی۔ درمیان میں 1740ء سے 1746ء کے عرصے میں یہ نادر شاہ کی فتوحات کے نتیجے میں فارسی قبضے میں رہی۔ اس کا دار الحکومت خیوہ یا خوارزم تھا۔ 1873ء میں خیوہ سلطنت روس کا باجگذار ہو گیا اور 1920ء میں اشتراکیوں کی جانب سے بسماچی تحریک کو کچلنے کے بعد ریاست کا خاتمہ ہو گیا اور اس کی جگہ سوویت اتحاد نے خوارزم عوامی اشتراکی جمہوریہ تشکیل دی۔ 1924ء میں اسے باقاعدہ سوویت اتحاد کا حصہ بنا دیا گیا۔ آج یہ ازبکستان کا حصہ ہے۔

|  |  |
| --- | --- |
|  | ویکی ذخائر پر **خانیت خیوہ** سے متعلق سمعی و بصری مواد ملاحظہ کریں۔ |

| * د
* ب
* ت
اردوئے زریں کی جانشین ریاستیں |
| --- |
| سفید اردو | 
* عظیم اردو
* خانیت قازان
	+ خانیت قاسم
* خانیت استراخان
* خانیت کریمیا

 |
| ازرق اردو | 
* نوقائی اردو
* خانیت سیبیر
* خانیت قازاق
* خانیت بخارا
	+ خانیت خیوہ

 |
| دیگر | 
* چنگیز خانی
* ماسکو ریاستی توسیع
* تاریخ قازقستان
* تاریخ کریمیا
* تاریخ تاتارستان
* تاریخ بشقورتوستان
* تاریخ ازبکستان
* تاریخ سائبیریا
* تاریخ کرغیزستان

 |
| 
* باب:کریمیا

 |
***دشمن، ایک داستان محبت*** ( (یدیش: Sonim, di Geshichte fun a Liebe)‏ ) آیزک بشوش سنگر کا ایک ناول ہے۔ یہ سلسلہ وار جوش ڈیلی فورورڈ میں 1966 میں پہلی بار شائع ہوا تھا.  انگریزی ترجمہ 1972ء میں شائع ہوا تھا۔ 

1949 میں نیو یارک سٹی میں سیٹ کیا گیا یہ ناول ہولوکاسٹ سے بچ جانے والے ہرمن بروڈر کا قصہ ہے۔ پوری جنگ کے دوران وہ ایک ہیلافٹ میں زندہ رہا، جس کی دیکھ بھال اس کے غیر یہودی پولش نوکرانی یادویگا نے کی۔ بعد میں وہ اسے امریکہ اپنی بیوی بناکر لے گیا۔ دریں اثنا اس کا ایک اور ہولوکاسٹ سے زندہ بچ جانے والی ماشہ کے ساتھ تعلق ہے۔ یادویگا کے سامنے خود کو وہ ایک سفری کتاب فروخت کرنے والے کے طور پر ظاہر کرتا ہے حالانکہ وہ محض ایک بدعنوان ربی کے لیے ایک بھوت کہانی کار ہے۔ وہ نیو یارک میں مسلسل بے چینی اور دائمی مایوسی کے ساتھ گھومتا ہے۔ اس کی اس پریشانی اور اضافہ ہوجاتا ہے جب اس کی پولینڈ سے پہلی بیوی، تمارا، جو ہولوکاسٹ میں مقتول سمجھ لی گئی تھی، نیویارک آجاتی ہے۔

حوالہ جات
---------

1. ↑  "YIVO | Singer, Isaac Bashevis"۔ yivoencyclopedia.org۔ اخذ شدہ بتاریخ 25 اگست 2019
2. ↑  ENEMIES, A LOVE STORY by Isaac Bashevis Singer | Kirkus Reviews (بزبان انگریزی)
**مختصر سیرتِ رسول** (صلی اللہ علیہ وآلہ وسلم)  سیرت النبی پر ایک مختصر کتاب ہے جس میں رسول اللہ صلی اللہ علیہ وآلہ وسلم کی زندگی کے مختلف پہلوؤں پہ روشنی ڈالنے کی کوشش کی گئی ہے۔ اس کے مصنف کا نام عبد اللہ بن محمد بن عبدالوہاب ہے اسے الداعیۃ بالمکتب التعاونی لدعوۃ الجالیات بالجبیل (سعودی عرب) نے نشر کیا۔

یہ کتاب محمد بن عبدالوہاب (والد عبد اللہ بن محمد بن عبد الوہاب)کی کتاب مختصر سیرت رسول سے مختلف کتاب ہے جو مشہور سیرت نگار ابن اہشام کی کتاب السیرۃ النبویہ کا اختصار ہے (توحید پر مبسوط مقدمہ بھی شامل ہے)۔

اردو ترجمہ
----------

اس کتاب کا اردو ترجمہ حافظ محمد اسحاق نے کیا، تسوید و تصحیح اکرام اللہ ساجد گیلانی نے کی، جامعہ العلوم اثریہ جہلم، پاکستان نے پہلی دفعہ اسے 1990 میں شائع کیا۔ 

کتاب تقریباََ 800 صفحات پر مشتمل ہے، حرف اول میں جامعہ العلوم اثریہ کے متعدد ذیلی اداروں کے تعارف کے ساتھ ساتھ موسس و بانی جامعتہ العلوم الاثریہ کے مختصر حالات زندگی بھی شامل ہیں۔کتاب کے اردو ترجمے میں عبد اللہ بن محمد بن عبد الوہاب کا مقدمہ دررج نہیں البتہ جامعتہ العلوم الاثریہ کے حافظ عبد الغفور بن محمد اسماعیل کا مقدمہ شامل ہے۔

کتاب کے عنوانات
---------------

کتاب کا آغاز حضرت محمد کے نسب نامہ سے ہوتا ہے اور اختتام صلح کے بعد حضرت حسن کے خطاب پر ختم ہوتی ہے۔ مصنف نے کتاب کے آغاز میں نسب نامہ محمد، کچھ حالات و نشانات اور حضرت محمد کے کچھ اخبار و آداب، وفات تک مختصر بیان کا ذکر کیا ہے۔ اس کے علاوہ خلفائے اربعہ کی خلافت کا ذکر بھی کیا ہے اور حضرت حسن کی خلافت اور صلح کو بھی مختصراََ بیان کیا ہے۔ پوری کتاب میں ایک دو صفحات کے باب باندھے گئے ہیں اور اس طریقے پر پوری کتاب میں عمل کیا گیا ہے۔

حوالہ جات
---------

1. ↑  "کتاب: نبی مصطفی کی جامع سیرت"۔ مکتبہ شاملہ اردو
2. ↑  مختصر سیرۃ الرسول۔ لاہور: Darussalam Global leader in Islamic books۔ ISBN 9660980316 تأكد من صحة `|isbn=` القيمة: checksum (معاونت)
3. ↑  محی الدین احمد دین۔ "مرکز حسنِ ملیح، محمد کے حضور"۔ روزنامہ اوصاف۔ جامع العلوم اثریہ
4. ↑  "مختصر سیرت الرسول ﷺ ( جدید ایڈیشن )"۔ کتاب و سنت۔ طارق اکیڈیمی۔ اخذ شدہ بتاریخ 12 مئی 2021  تحقق من التاريخ في: `|access-date=` (معاونت)
5. ↑  عبداللہ بن محمد بن عبدالوہاب (1990)۔ مختصر سیرت الرسول (اردو ترجمہ)۔ ترجمہ بقلم عبدالغفور بن محمد اسماعیل۔ جہلم: جامعتہ العلوم الاثریہ۔ صفحہ: 21
**ہیپی فٹ** (انگریزی: Happy Feet) ایک 2006 میں کمپیوٹر متحرک میوزیکل کامیڈی فلم ہے۔ جارج ملر کے ذریعہ ہدایت ، تیار اور مشترکہ تحریر کردہ۔ اس میں ایلیاہ ووڈ ، رابن ولیمز ، برٹنی مرفی ، ہیو جیک مین ، نکول کڈمین ، ہیوگو ویونگ اور الزبتھ ڈیلی کی آوازیں نمایاں ہیں۔

کہانی
-----

یہ ممبل نامی ایک چھوٹے سے پینگوئن کی کہانی ہے جس کی آواز ایک خوفناک گانا ہے اور بعد میں پتہ چلتا ہے کہ اس کی ہارٹ سونگ نہیں ہے۔ تاہم ، ممبل میں کسی چیز کے لیے حیرت انگیز ہنر ہے جو پینگوئنز میں سے کسی نے پہلے کبھی نہیں دیکھا تھا: ٹیپ ڈانس۔ اگرچہ ممبل کی ماں ، نورما جین سمجھتی ہیں کہ یہ چھوٹی سی عادت پیاری ہے ، لیکن اس کے والد ، میمفس کہتے ہیں کہ "یہ صرف پینگوئن نہیں ہے۔" اس کے علاوہ ، وہ دونوں جانتے ہیں کہ ، ہارٹ سونگ کے بغیر ، ممب .ل کو کبھی بھی سچی محبت نہیں مل سکتی ہے۔ جیسا کہ قسمت میں ہوتا ، اس کا ایک دوست ، گلوریا ، ایسا ہوتا ہے جو سب سے بہترین گلوکار ہے۔ ممبل اور گلوریا کا اس وقت سے تعلق ہے جب وہ چلتے ہیں ، لیکن وہ اپنی عجیب "ہپپیٹی - ہاپپیٹی" طریقوں سے جدوجہد کرتی ہے۔ گنگناہٹ بالکل مختلف ہے۔ خاص کر نوح ایلڈر ، شہنشاہ لینڈ کا سخت رہنما ، جو بالآخر اسے معاشرے سے دور کرتا ہے کے لیے۔ پہلی بار گھر سے دور ، ممبل کو غیر یقینی طور پر غیر شہنشاہ نما پینگوئنز - اڈیلی امیگوس کی تصویر ملی۔ رامون کی سربراہی میں ، اڈلیز نے فوری طور پر ممبل کی ٹھنڈی رقص کی چالوں کو گلے لگا لیا اور اسے اپنے ساتھ پارٹی میں مدعو کیا۔ ایلییلی لینڈ میں ، ممبلے نے لیوالس گرو کی صلاح لی ہے ، ایک پاگل پنکھوں والا راک شاپر پینگوئن جو کنکر کی قیمت کے لیے زندگی کے سوالات میں سے کسی کا جواب دے گا۔ لیولےس اور امیگوس کے ساتھ مل کر ، ممبل وسیع مناظر کو پار کرتا ہے اور ، کچھ مہاکاوی مقابلوں کے بعد ، یہ ثابت کرتا ہے کہ اپنے آپ سے سچائی اختیار کر کے ، آپ دنیا میں ہر طرح کا فرق پیدا کرسکتے ہیں۔

حوالہ جات
---------

1. ↑   — اخذ شدہ بتاریخ: 14 اپریل 2017

بیرونی روابط
------------

* ہیپی فٹ آئی ایم ڈی بی پر (انگریزی میں)
* **ہیپی فٹ** باکس آفس موجو (Box Office Mojo) پر
* **ہیپی فٹ** روٹن ٹماٹوز (Rotten Tomatoes) پر
* **ہیپی فٹ** میٹاکریٹک (Metacritic) پر
میرے مضمون کا عنوان ہے پانی گرم کر نے کا آلہ میری مراد اس سے ہیٹر (گیجر) جبکہ پانی چولہے پر بھی گرم کیا جاتا ہے لیکن میں آپ کے سامنے جدید ٹیکنالوجی سے روشناس کرانے کی کوشش کروں گا
سب سے پہلے یہ جان لیں کہ پانی گرم کر نے کا آلہ دھات کا ہوتا ہے خاص طور پر تانبا کا ہوتا ہے اور اس کے اوپر ایک پلاسٹک کا ڈبہ ہوتا ہے اور یہ دو چیزوں کو جوڑنے کا کام کرتا ہے یعنی اس کے اندر اوپر سے بجلی کی تار اور نیچے سے وہ تانبا ہوتا ہے جب یہ دونوں مل جائے تو اس میں ایک تپش پیدا ہوتی ہے اور جب یہ تپ نے لگتا ہے یا تپنے سے پہلے پانی میں ڈال دیا جاتا ہے اور پھر پانی گرم ہونے لگتا ہے یہ تو رہی بجلی گرم ہونے والے آلہ کی بات۔

اب میں آپ کو شمشی توانائی سے پانی گرم کر نے کے آلہ کے بارے میں کچھ معلومات فراہم کرنے کی کوشش کر رہا ہوں شمسی تابکاری کا فائدہ لینے کے لیے شمسی توانائی سے تھرمل پینل بہت مؤثر ہیں۔ ہماری طول و عرض میں، سورج فی مربع میٹر 1000 واٹ تک فراہم کرتا ہے۔ فوٹو وولٹک پینل کے ساتھ ہم 200 W / m² کو پکڑنے کے قابل ہیں، موسم گرما میں یہ 800W / sqm تک بڑھ جاتا ہے، چار گنا زیادہ! لہذا، شمسی تھرمل پینل فوٹو وولٹک پینل کے مقابلے میں زیادہ فائدہ مند ہیں اور بہت سستا ہیں. (ایرک لافنڈ) کی طرف سے پیش کردہ حل فی ہیکٹر € 15 فی مربع میٹر کی قیمت می 500W / sq.m سے زیادہ ہے۔

یہ آپ کو آپ کے جغرافیایی مقام اور موسم پر شمسی توانائی دے سکتا ہے۔

گھریلو گرم پانی کی پیداوار کے لیے شمسی توانائی سے تھرمل پینل خاص طور پر دلچسپ ہیں، اس صورت میں ہم شمسی پانی کے ہیٹر کے بارے میں بات کرتے ہیں۔

سولر تھرمل پینل کے 3 - 4 میٹر² (32 43 فٹ) سال بھر میں دو افراد کے لیے 90٪ گرم پانی کی ضروریات کا احاطہ کرے گا. موسم گرما میں گرم پانی کا ٹینک ختم ہو جائے گا. اگر زیادہ رہائشی ہیں اور اس وجہ سے زیادہ پانی استعمال کیا جاتا ہے، تو آپ کو شمسی پینل کے سائز میں اضافہ کرنے کی ضرورت ہے۔ مثال کے طور پر، 6 افراد کے لیے 6 میٹر (64.5 مربع فیٹ)

ایرک کی مکمل نظام - جس میں گھر می بنے پینلز، سپلائی پائپ، کولر، شمسی گببارے، گردش اور ریگولیٹرز شامل ہیں -جو کے دو سے تین سالوں تک فائدہ مند ہوگا. ایرک کے گھر میں قائم پینل ان کے آٹھواں برس میں ہے۔

یہ تھرمل پینل اسی طرح کے طور پر ڈیزائن کیا گیا ہے جیسے مارکیٹ می ہوتا ہے ایک شمسی کلیکٹر جس گرمی کی منتقلی کے سیال میں مشتمل ہوتا ہے، ایک انسولیٹر اور شیشے کی ایک شیٹ کے درمیان ہوتا ہے۔ اس صورت میں، ہم شمسی کلیکٹر کے لیے فرج کے پیچھے کے گرلز کا استعمال کریں گے. اور ہم فرج کے دروازے کو انسپکٹر کے طور پر استعمال کریں گے. گلاس پرانی ڈبل چمکدار کھڑکیوں سے حاصل کرسکتے ہے۔ آپ کو زمین کی کھدائی یا ری سائیکلنگ کے علاقوں میں بہت سی فریمیں حاصل کی جا سکتی ہے اور ڈبل گلیجنگ گلاس سازوں سے بنوا سکتے ہے۔

رکی کا شکریہ، جنھوں نے توانائی کے دنیا میں اپنے 20 سال کے تجربے سے ہمارے ساتھ شریک کیا. اور گرینڈ مولن کے اجتماعی ارکان جنھوں نے ہمیں منظم تربیت دی، خاص طور پر کرین، سلویان اور پاسکل کا شکریہ جو انہو نے ہمی شامل کیا. گلاس کاٹنے اور سولڈرنگ کی وضاحت کے لیے جین لوپ کا بھی شکریہ اور ان کی مدد کے لیے شراکت دار عمارت سائٹ کے تمام رضاکاروں کا بھی شکریہ۔ 

1. ↑  "Low Tech lab"۔ اخذ شدہ بتاریخ 04/02/2021  تحقق من التاريخ في: `|access-date=` (معاونت)
**خوشحال خان کاکڑ** ایک پاکستانی سیاست دان ہے۔جو پشتونخوا نیشنل عوامی پارٹی (PNAP) کے بانی ہیں۔ وہ 2024ء کے پاکستانی عام انتخابات میں پاکستان کی قومی اسمبلی کے لیے منتخب ہوئے تھے۔

سیاسی کیریئر
------------

کاکڑ نے 2024ء کے پاکستانی عام انتخابات میں این اے-251 (شیرانی مع ژوب اور قلعہ سيف اللہ) سے پشتونخوا نیشنل عوامی پارٹی پاکستان کے امیدوار کی حیثیت سے کامیابی حاصل کی۔ انھوں نے 45,712 ووٹ حاصل کیے جبکہ دوسرے نمبر پر جمعیت علمائے اسلام (ف) کے سید سمیع اللہ نے 44,763 ووٹ حاصل کیے۔ 

کاکڑ نے 27 دسمبر 2022ء کو پشتونخوا نیشنل عوامی پارٹی قائم کی، اسے پشتونخوا ملی عوامی پارٹی کے ایک الگ دھڑے کے طور پر قائم کیا۔

حوالہ جات
---------

1. ↑  Saleem Shahid (14 December 2022)۔ "Situationer: Infighting That Bleeds PkMAP"۔ DAWN.COM (بزبان انگریزی)۔ اخذ شدہ بتاریخ 28 فروری 2024
2. ↑  Saleem Shahid (28 December 2022)۔ "PkMAP 'officially' splits"۔ DAWN.COM (بزبان انگریزی)۔ اخذ شدہ بتاریخ 28 فروری 2024
3. ↑  "Kakar demands new NAP against terrorism"۔ The Express Tribune (بزبان انگریزی)۔ 29 December 2022۔ اخذ شدہ بتاریخ 28 فروری 2024